Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15) a čl. 15 a 16 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/14 a 54/14 – i. uznesenie) pokrajinský tajomník pre vzdelávanie, predpisy, správu a národnostné menšiny - národnostné spoločenstvá vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ NA SPOLUFINACOVANIE PROGRAMOV A PROJEKTOV V OBLASTI ZÁKLADNÉHO A STREDNÉHO VZDELÁVANIA A VÝCHOVY V AUTONÓMNEJ POKRAJINE VOJVODINE**

**Článok 1**

Týmito pravidlami sa upravujú spôsob, podmienky, priority a kritéria na pridelenie rozpočtových prostriedkov (ďalej: prostriedky) na spolufinacovanie programov a projektov v oblasti základného a stredného vzdelávania a výchovy v Autonómnej pokrajine Vojvodine (ďalej: AP Vojvodina), v súlade s apropriáciami schválenými uznesením o rozpočte Autonómnej pokrajiny Vojvodiny v rámci osobitného oddielu Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá (ďalej: sekretariát).

**Článok 2**

Právo na pridelenie prostriedkov majú ustanovizne základného a stredného vzdelávania a výchovy na území AP Vojvodiny, ktorých zakladateľkou je Srbská republika, autonómna pokrajina alebo jednotka lokálnej samosprávy, regionálne strediská pre profesionálny rozvoj zamestnancov vo vzdelávaní so sídlom na území AP Vojvodiny, ako aj druženia so sídlom na území AP Vojvodiny, ktoré ako jeden spomedzi cieľov združovania plánovali aj aktivity v oblasti vzdelávania (ďalej: užívatelia).

**Článok 3**

Programy a projekty z článku 1 týchto pravidiel sa spolufinancujú súbehom (ďalej: súbeh), ktorý sekretariát vypisuje najmenej raz ročne, v súlade s finančným plánom sekretariátu.

Súbeh obsahuje údaje o názve aktu, na základe ktorého sa vypisuje súbeh, výšku celkových prostriedkov plánovaných na pridelenie súbehom, o tom, kto sa môže prihlásiť na súbeh a na ktoré účely, kritéeria, podľa ktorých sa zoradia prihlášky na súbeh, spôsob a lehota podávania prihlášok na súbeh, ako aj iná dokumentácia, ktorou sa preukazuje splnenie podmienok na podávanie prihlášok na súbeh.

**Článok 4**

Súbeh sa zverejňuje na oficiálnej webovej stránke sekretariátu, v Úradnom vestníku Autonómnej pokrajiny Vojvodiny a v jednom verejnoprávnom prostriedku, čo kryje celé územie AP Vojvodiny.

Súbeh sa môže uverejniť aj v jazykoch národnostných menšín – národnostných spoločenstiev, čo sa úradne používajú v práci orgánov AP Vojvodiny.

**Článok 5**

Prihláška na súbeh sa odovzdáva v písomnej podobe, na jednotnom tlačive, ktoré sa zverejňuje na webovej stránke sekretariátu a ktoré obsahuje cieľ, aktivity, užívateľov, finančný plán a udržateľnosť programov a projektov s lehotou ich realizácie.

Jedna právnická osoba môže odovzdať najviac dve prihlášky.

Sekretariát sa zúčastní v spolufinancovaní jednotlivých programov/projektov maximálne do 80% z celkovo žiadanej sumy na program/projekt, a najviac do sumy 300.000,00 dinárov na program, resp. projekt.

**Článok 6**

K prihláške na súbeh sa pripája nasledujúca dokumentácia:

1. fotokópia aktu o zápise do súdneho registra, resp. fotokópia rozhodnutia o zápise do registra v agentúre obchodných registrov pre obchodné registre združení,
2. fotokópia potvrdenia o daňovom identifikačnom čísle,
3. združenia občanov odovzdávajú aj výpis z AOR, ktorým sa preukazuje, že je podávateľ prihlášky registrovaný pre práce v oblasti vzdelávania,
4. združenia, čo majú podpísaný protokol o spolupráci so sekretariátom, podávajú fotokópiu protokolu.

Sekretariát si vyhradzuje právo žiadať si od podávateľa prihlášky, podľa potreby, dodatočné informácie.

Neúplné a oneskorené prihlášky sa nebudú rozoberať.

**Článok 7**

Pokrajinský tajomník poverený ukonmi vzdelávania (ďalej: pokrajinský tajomník) zriaďuje komisiu na uskutočnenie súbehu pre programy a projekty v oblasti základného a stredného vzdelávania a výchovy (ďalej: komisia).

Komisia rozoberá prihlášky odovzdané na súbeh.

Komisia určuje splnenie prdpisom stanovených podmienok na súbehu.

Po rozobraní podaných prihlášok na súbeh komisia zostavuje zdôvodnený návrh na pridelenie prostriedkov a doručuje ho pokrajinskému tajomníkovi.

**Článok 8**

Pokrajinský tajomník rozoberá návrh komisie a rozhoduje o rozvrhnutí prostriedkov užívateľom rozhodnutím.

Rozhodnutie z odseku 1 tohto článku je konečné.

Výsledky súbehu sa uverejňujú na webovej stránke sekretariátu.

**Článok 9**

Pri rozoberaní prihlášok na súbeh komisia bude prihliadať na programy a projekty v oblasti základného a stredného vzdelávania a výchovy, ktoré sa vzťahujú:

1. na ustanovizne základného a stredného vzdelávania a výchovy a na regionálne strediská pre profesionálny rozvoj zamestnancov vo vzdelávaní:

* zosúčasnenie povinnej, voliteľnej a fakultatívnej vyučovacej práce, zvyšovanie kvality vzdelávaco-výchovného procesu, uvedenie inovácií a elementov iných vyučovacích systémov (programovaná, tímová, problémová, projektová, exemplárová, diferencovaná, obrátená učebňa a iné), vypracovanie učebných pomôcok a iné,
* osvetová spolupráca (medziregionálna a medzinárodná spolupráca),
* pestovanie multikultúrnosti/medzikultúrnosti a tradície, materinského jazyka príslušníkov národnostných menšín - národnostných spoločenstiev,
* zachovanie životného prostredia,
* bezpečnosť žiakov,
* inkluzívne vzdelávanie,
* vývoj talentov,
* odborná prax, rozvoj praktických a životných zručností,
* súťaže žiakov, čo nie sú usporiadané Ministerstvom osvety, vedy a technologického rozvoja (medziregionálne, medzinárodné...),
* edukačné kempingy a stretnutia žiakov,
* zaznamenávanie dôležitých jubilejných výročí existencie,
* zdokonaľovanie zamestnancov (pre nevyvinuté a výrazne nevyvinuté jednotky lokálnej samosprávy podľa jednotnej listiny vyvinutosti regiónov a jednotiek lokálnych samospráv, ktoré sa určujú každý rok a uverejňujú sa vo vestníku Službeni glasnik RS),
* propagácia a informovanie (tlačenie bulletinov, časopisov, publikácií, ako aj tlačenie monografií pri príležitosti zaznamenávania významných jubileí, tematické odmeňovacie súťaže, výstavy a iné).

1. na združenia:

* zosúčasnenie povinnej, voliteľnej a fakultatívnej vyučovacej práce a zvyšovanie kvality vzdelávaco-výchovného procesu (mimovyučovacie aktivity, predĺžený pobyt), uvedenie inovácií,
* osvetová spolupráca (medziregionálna a medzinárodná spolupráca),
* pestovanie multikultúrnosti/medzikultúrnosti a tradície, materinského jazyka príslušníkov národnostných menšín - národnostných spoločenstiev,
* zachovanie životného prostredia,
* bezpečnosť žiakov,
* inkluzívne vzdelávanie,
* vývoj talentov,
* odborná prax, rozvoj praktických a životných zručností,
* súťaže žiakov, čo nie sú usporiadané Ministerstvom osvety, vedy a technologického rozvoja ( ktorých iniciátormi sú združenia medziregionálne a medzinárodné),
* edukačné kempingy a stretnutia žiakov,
* zdokonaľovanie vyučovacích kádrov – organizovaním odborných porád a seminárov, v súlade s článkom 8 a 16 Pravidiel o stálom odbornom uspôsobovaní a nadobúdaní hodnosti učiteľov, vychovávateľov a odborných spolupracovníkov (vestník Sl. Glasnik RS číslo 85/2013),
* propagácia a informovanie (tlačenie bulletinov, časopisov, publikácií, tematické odmeňovacie súťaže, výstavy a iné).

**Článok 10**

Pri určovaní výšky prostriedkov na pridelenie sa uplatňujú nasledujúce kritériá:

* že podávateľ prihlášky úspešne realizoval programy, resp. projekty z predchádzajúcich rokov na financovanie, resp. spolufinancovanie z rozpočtu AP Vojvodiny a že odovzdal programovú a finančnú správu o ich realizácii, s dôkazmi o účelovom a zákonnom používaní povolených prostriedkov (vyraďujúce kritérium),
* že sa programom, resp projektom zahrnuli oblasti uvedené v článku 9 odsek 1 bod 1 a 2 (vyraďujúce kritérium),
* že sa program, resp. projet môže prevažne realizovať počas bežného rozpočtového roka (vyraďujúce kritérium),
* stupeň vyvinutosti lokálnej samosprávy (priorita nevyvinuté jednotky lokálnej samosprávy – podľa jednotnej listiny vyvinutosti regiónov a jednotiek lokálnych samospráv, ktorá sa určuje pre každý rok a uverejňuje vo vestníku Službeni glasnik RS - 5 bodov,
* význam a prínos programu, resp. projektu pre rozvoj základného a stredného vzdelávania a výchovy v APV:
* význam – školský/obecný – 1 bod, obvodný - 2 body, pokrajinský – 3 body, republikový – 4 body, medzinárodný – 5 bodov,
* prínos - školský/obecný – 1 bod, obvodný 2 body, pokrajinský – 3 body, republikový – 4 body, medzinárodný – 5 bodov.
* Zahrnutie užívateľov programom a projektom:
* pre školy – percento žiakov a učiteľov zapojených do programu, resp. projektu (do 50% -1 bod, 51-75%- 3 body, 76-100%- 5 bodov),
* pre združenia – počet priamch účastníkov (do 25% -1 bod, 26-50%- 3 body, 51 a viac- 5 bodov),
* inovačnosť a originalita programov, resp projektov – 3 body
* tradičnosť podujatia t.j. aktivity – (roky trvania: 5-9 rokov – 1 bod, 10-14 – 2 body, 15 a viac – 3),
* zapojenie väčšieho počtu partnerov na lokálnej, regionálnej a medzinárodnej úrovni – lokálna – 1 bod, regionálna – 2 body, medzinárodná – 3 body,

Združenia, čo sú podpisovateľmi protokolu o spolupráci so sekretariátom, sa nezaraďujú do bodovej sústavy a ich prihlášky sa budú osobitne rozoberať.

**Článok 11**

Záväzok pridelenia prostriedkov sekretariát preberá na základe zmluvy, v zmysle zákona, ktorým sa upravuje rozpočtová sústava.

**Článok 12**

Užívateľ je povinný pridelené prostriedky používať účelovo a zákonne a neminuté prostriedky vrátiť do rozpočtu AP Vojvodiny.

Užívateľ je povinný podať správu o užívaní prostriedkov najneskôr do 15 (pätnásť) dní po stanovenej lehote na realizáciu účelu, na ktorý sa prostriedky pridelili, s príslušnou dokumentáciou, ktorú overili zodpovedné osoby.

Užívateľ je povinný nadobudnuté prostriedky vrátiť do rozpočtu AP Vojvodiny, ak sa zistí, že sa prostriedky nepoužívajú na realizáciu účelu, na akú sa pridelili.

Ak užívateľ neodovzdá správu z odseku 2 tohto článku, stráca právo uchádzať sa na súbehu o rozvrhnutie prostriedkov s novými programami, resp. projektmi.

Ak jestvujú pochybnosti, že sa pridelené prostriedky v jednotlivých prípadoch neúčelovo minuli, sekretariát začne konanie pred pokrajinským orgánom správy pre rozpočtovú inšpekciu z dôvodu kontroly účelového a zákonného používania prostriedkov.

**Článok 13**

Dňom nadobudnutia účinnosti týchto pravidiel zanikajú Pravidlá o pridelení rozpočtových prostriedkov Pokrajinského sekretariátu pre vzdelávanie, správu a národnostné spoločenstvá na financovanie a spolufinancovanie programov a projektov v oblasti základného a stredného vzdelávania v oblasti žiackeho štandardu číslo 128-451-154/2014-04 z 26. februára 2014.

**Článok 14**

Tieto pravidlá nadobúdajú účinnosť dňom uvejnenia Úradným vestníkom Autonómnej pokrajiny Vojvodiny a uverejnia sa na oficiálnej webovej stránke Pokrajinského sekretariátu pre vzdelávanie, predpisy, správu a národnotné menšiny- národnostné spoločenstvá.

**POKRAJINSKÝ SEKRETARIÁT PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ**

Číslo:128-451-1095/2015-01

Nový Sad 28. apríla 2015

POKRAJINSKÝ TAJOMNÍK

Mihály Nyilas